Shitao

Shitao (石濤, myös Daoji, Shih-t’ao tai Zhu Rueji, syntyi eri lähteiden mukaan noin 1638–1642, kuoli ennen vuotta 1720) oli kiinalainen taidemaalari. Hän oli sukua Ming-dynastialle. Kun mantsurialaiset valloittivat pääkaupungin vuonna 1644, Shitao pääsi pakenemaan ja meni jo nuorena buddhalaiseen luostariin. Vuonna 1690 hän siirtyi Pekingiin, mutta joutui lähtemään luostarista koska ei löytänyt sponsoria joka olisi tukenut hänen elämäänsä luostarissa. Shitao kääntyi taolaisuuteen vuonna 1693 ja muutti loppuiäkseen Yangzhouhun.

Shitao oli Qing-dynastian ajan tunnetuimpia taiteilijoita. Hän kehitti omaleimaista tyyliään eikä noudattanut orjallisesti vanhojen mestarien sääntöjä. Hän oli taitava monilla maalaustaiteen osa-alueilla, niin maisemien kuin kukkien, lintujen ja ihmishahmojen kuvaajana.

 Lähteet 

Aiheesta muualla 

 Wu Hung: Shitao (1642–1707) and the Traditional Chinese Conception of Ruins The British Academy

Luokka:Buddhalaiset munkit
Luokka:Kiinalaiset taidemaalarit
Luokka:1600-luvulla syntyneet
Luokka:1700-luvulla kuolleet